b"\n_START_ARTICLE_\nExisten\xc8\x9b\xc4\x83\n_START_PARAGRAPH_\n\xc3\x8en limbaj filosofic, existen\xc8\x9ba \xc3\xaenseamn\xc4\x83 faptul de a fi, de a avea o realitate obiectiv\xc4\x83, independent de con\xc8\x99tiin\xc8\x9ba celui care g\xc3\xa2nde\xc8\x99te sau percepe aceast\xc4\x83 realitate._NEWLINE_Existen\xc8\x9ba este un concept fundamental cuprinz\xc3\xa2nd cu dificultate totalitatea determin\xc4\x83rilor sale._NEWLINE_Aperceptiv, existen\xc8\x9ba este o fenomenalitate dinamic\xc4\x83, primar\xc4\x83, reprezentarea minimal\xc4\x83 mijlocit\xc4\x83 de sim\xc8\x9buri. Realitatea nemijlocit\xc4\x83 a percep\xc8\x9biei intr\xc4\x83 \xc3\xaens\xc4\x83 \xc3\xaen starea conceptual\xc4\x83 a 'existentei' doar prin apari\xc8\x9bia limbajul semnificant care permite diferen\xc8\x9bierea \xc8\x99i interpretarea precis\xc4\x83 a obiectului existent._NEWLINE_Doar con\xc8\x99tiin\xc8\x9ba face posibil\xc4\x83 perceperea reflexiv\xc4\x83 a existen\xc8\x9bei \xc8\x99i a formelor sale, prin raporturi de construc\xc8\x9bie \xc8\x99i obiectivare a limbajului desemn\xc3\xa2nd realitatea obiectiv\xc4\x83. (Desemnarea existen\xc8\x9bei ca fiind un produs al con\xc8\x99tiin\xc8\x9bei individuale sau al imaginarului este punctul de vedere naiv al solipsismului.)_NEWLINE_\xc3\x8en timp s-au disociat dou\xc4\x83 ipoteze asupra 'existen\xc8\x9bei realit\xc4\x83\xc8\x9bii', una obiectivista sau materialista, care afirm\xc4\x83 o realitate 'existent\xc4\x83 autonom' fa\xc8\x9b\xc4\x83 de subiect, \xc8\x99i o ipotez\xc4\x83 'idealist\xc4\x83', a dependen\xc8\x9bei realit\xc4\x83\xc8\x9bii de cel care o percepe \xc8\x99i o reprezint\xc4\x83."